b'\n_START_ARTICLE_\nStra\xc5\xa1ni lovec Bumbum\n_START_PARAGRAPH_\nStra\xc5\xa1ni lovec Bumbum je literarni lik in naslov avtorske pesmi Toneta Pav\xc4\x8dka. Delo, ki ga je ilustrirala Lidija Osterc, je iz\xc5\xa1lo v seriji Velike slikanice leta 1969.\n_START_SECTION_\nVsebina pesmi\n_START_PARAGRAPH_\nV sanjah je lovec streljal na gozdne zveri, na volkove in medvede. V neki no\xc4\x8di je pregnal lisico, ki se je hotela lotiti njegovega koko\xc5\xa1njaka. Ma\xc5\xa1\xc4\x8deval se je volku, ki je po\xc5\xberl lisico, potem ko jo je med kartanjem \xc5\xbee obral do zadnjega novca. Nato pa je sledil prizor, kot pesnik pravi, vreden vsakega slikarja: tekli so medved, za njim divji pra\xc5\xa1i\xc4\x8d, volk, lisica, dihur, zajci, drevesa, sonce, pot, hrup, \xc5\xa1um, za njimi pa stra\xc5\xa1ni lovec Bumbum in \xc4\x8drna ma\xc4\x8dka Slava. Vsi so jo dobro odnesli, le volk je ostal brez repa. Ko je Bumbum dokon\xc4\x8dno obra\xc4\x8dunal z njim, so mu \xc5\xbeivali priredile parado, po kateri je zaspal. Naslednji dan se je zbudil ujet v past divjega lovca, vendar ga je zaj\xc4\x8dja dru\xc5\xbeina kmalu re\xc5\xa1ila. Volka ni bilo ve\xc4\x8d na spregled, Bumbum pa je iz lovi\xc5\xa1\xc4\x8da napravil zabavi\xc5\xa1\xc4\x8da za vse \xc5\xbeivali, jih u\xc4\x8dil tudi abecedo in pesmi. Vsi so ga slavili, a njemu ni bilo do slave, zato je v sanjah spoznal, da bo raje postal trgovec.'